Qashqadaryo dalalarini chigirtka bosgani haqida xabar tarqaldi — video

Qashqadaryo viloyati Dehqonobod tumanidagi Otqamar qishlog'ida chigirtka tarqalgani haqida ijtimoiy tarmoqlarda xabarlar tarqaldi. O'simliklar karantini va himoyasi agentligi holat yuzasidan ma'lumot berdi.
Ma'lum qilinishicha, O'zbekistonda chigirtkalarning 200 yaqin turi mavjud. Shundan mamlakatda tarqalgan mazkur hasharotning 6–8 turi yaylov va qishloq xo'jalik ekinlariga zarar keltiradi. Tasvirdagi chigirtkalar mahalliy va marokash turiga oid bo'lib, mahalliy chigirtka ekinlarga xavf solmaydi. Marokash chigirtkasiga qarshi mavsumda uyg'unlashgan himoya chora tadbirlari o'tkazib kelinadi.
Voqea joyida O'simliklar karantini va himoyasi agentligi Qashqadaryo viloyati boshqarmasi hamda Chigirtka va tut parvonasiga qarshi kurash xizmati tomonidan o'rganishlar olib borilgan.
 O'zbekiston dalalariga Marokash chigirtkalari tarqalishi mumkinmi?
Bugungi kunga qadar Qashqadaryo viloyatida 87 980 gektar, shu jumladan, Dehqonobod tumanida 16 222 gektar maydonda zararli chigirtkaga qarshi kurash ishlari olib borilgan. Mazkur zararkunandalarga qarshi kurash bo'yicha agrotexnik tadbirlar olib borilmoqda. xususan, hududda 25 ta traktor purkagichlari, 6 ta UMO-purkagichli maxsus avtomashina, 1 ta tritsikl jalb etilgan bo'lib, shuningdek, qo'l apparatlari yordamida ham zararsizlantirish jarayonlari davom etmoqda.

Respublika bo'yicha bugungi kunga qadar xavfli deb hisoblangan 340 528 gektar maydonda kuzatuv monitoring ishlari olib borilib, jami 232 786 gektarda kimyoviy ishlov amalga oshirildi.
 Qashqadaryo viloyati Dehqonobod tumanidagi yaylovlarga zararli chigirtkalar bostirib kirdi